text: Kvinde fortsat efterlyst
  28 september 2013 kl. 09.34
  Politiet fortsætter i dag eftersøgningen af den 50-årige kvinde, der forsvandt fra sit hjem i går eftermiddags.
  Politiet er ude med hundepatruljer i dag. 
  Der er stadig ingen spor af den 50-årige Hanne König, der forsvandt fra sit hjem í Sjølund ved Christiansfeld i går ved 16-tiden.
  Hun beskrives som en kvinde med et alderssvarende udseende, 163 centimeter høj og let til kraftig bygning. Hun har formentlig været iført en sort softshell-jakke, da hun forlod sit hjem.
  Hanne König er dårligt gående, og derfor frygter politiet, at der kan være sket en ulykke.
  Politiet opfordrer beboere i området ved Sjølund og Hejls om at undersøge udhuse, skure og lignende for at se, om Hanne König skulle have søgt tilflugt der.
  Har du oplysninger i sagen, kan du kontakte Sydøstjyllands politi på telefon 114 eller 7628 1448.
  